_:n804f93f0c82d43e7836f6d6baffb7a0fxb0
<http://schema.org/articleBody>
"Rundunar ‘yan sandar Nijeriya sashin masu yaki da zamba sun kara gurfanar da dan sarkin Kweme a Badagry mai suna Semasa James, bisa zargin sa da ba wa bankin Ecobank hayan wani bangaren gini daga cikin yankin rukunun gidajen mahaifinsa. Tun dai da farko, ana tuhumar Semasa da laifuka guda biyu wanda suka hada da sata da kuma yin takardar jabu tare da Afolabi Kazeem ranar Litinin, kafin kotun jihar Legas ta yi masu tuhuma na musamman a kan laifuka guda bakwai wadada suka hada da; hada kai domin aikata laifi, cuta, sata, mallakar takardar jabu na kamfani da kuma laifin damfar. Dukkan su wadanda ake zargi sun musunta tuhumar da ake masu.\r\nLauya mai kara Mista O. O. Olabisi ya bayyana cewa, dan sarkin ya saida kadarorin maifinsa wanda suka kai naira miliyan 500 tsakanin shekarar 2000 da kuma 2017. Ya kara da cewa,“shi wanda ake tuhuma ya karkiri takardar jabu na kamfani inda ya kira kamfanin CAJ Industrial Enterprises a ranar 28 ga watan Nuwamba ta shekara 2011 domin su saya.“Ya yi amfani da sa hannun mahaifinsa inda dama yana daya daga cikin daraktocin kamfanin, mahaifin nasa ya mutu tun shekara tara da suka gabata ranar 30 ga watan Junairun shekarar 2002.“Ya dai samu yi wannan takarda ta jabu ne ta hanyar kafar sadarwa wanda yake ikirarin cewa takardar gaske ce.”\r\nLauyan ya ci gabada cewa, Semasa ya yi damfarar saida wani bangare na rukunnun gidajen mahaifinsa, inda ya saida wa mutane yayin da ya bayar da hayan wani bangare ga bankin Ecobank.“A cikin watan Yuli ta shekarar 2005 a jihar Legas, ya bayar da hayan ginin mai lamba ta 282 dake kan titin Ajose Adeogun cikin Bictoria Island ta jihar Legas, ga bankin Oceanin Bank yayin da yanzu kuma ya bayar da shi haya ga bankin Ecobank.\r\nWani lokaci a shekarar 2017 a jihar Legas, Semasa da kuma Kazeem sun damfari wadansu mutane naira miliyan 150 wajen saida musu da gidaje cikin rukunun gidaje wanda ake kira da suna Dideolu Estate dake Bictoria Island ta jihar Legas.”\r\nA cewar lauyan, shi Semasa yana kirkiran takardar biyan kudi na jabu da kuma wadansu harkoki wanda Bolarinwa James, Mista Alakija da Adebayo Adeniji suke sa masa hannu. Misa ga hujjojin da alkali mai shari’a ta samu, alkali mai shari’a Oluwatoyin Taiwo ta bayar da umurnin cewa, Semasa zai ci gaba da amfani da belinsa na farko. Ta kara bayar da umurnin cewa, a saki Kazeem tare da sa hannun lauyansa Mista Martin Oyigbo a kan cewa wanda ake tuhuma zai halicci zaman kotu a nan gaba. Taiwo ta dage sauraran wannan sheri’a har sai ranar 19 ga watan Nuwamba."
<https://hausa.leadership.ng/an-gurfanar-da-dan-sarki-da-laifin-damfara/>